厚德園

厚德園，俗稱二十畝，係國民革命軍第五軍長李福林嘅宅邸，喺廣州河南大塘村厚德圍。厚德園落成於1921年，係李福林喺中年短暫退隱期間嘅居所，果園產蔗、荔枝、甜橙、黃皮同沙欖。主體建築喺而家海珠區敦和路110號，1999年被定爲市文物保護單位。

主體建築 
厚德園佔地13334平方米。主體建築佔地1200平方米，包括門樓、主樓、耕仔樓、水榭、釣魚臺等，四面環水。主樓喺正島心，坐北朝南，係石屎結構西式樓，有4層咁高，有拱門卷窗。首層正門花崗石門框，装鐵趟櫳大門，內廳係花崗岩條石鋪地。頂層四角有挑出牆外約莫1米嘅角堡，四圍同樓底有槍眼。主樓兩邊沿湖起咗两層曲尺形嘅耕仔樓，係工人同守衛嘅居室。莊園入邊放兩隻石獅把守通道，四圍係果樹。

海珠區